Синът на избягалия брутален убиец с доста интересни думи за престоя си в ареста
Автор: Екип Ruse24.bg 11:14 / 06.04.2018 Коментари (0) 1551
"Надявам се баща ми да е добре, не е правил опит да се свърже с мен. Надявам се да е жив и здрав, да имам някаква вест, просто нещо отнякъде". Това каза пред Би Ти Ви синът на Владимир Пелов – затворникът, който избяга от Централния софийски затвор преди три дни. Той беше задържан от полицията във връзка с разследването, но днес беше освободен. 21-годишният студент по педагогика казва, че почти не си спомня последните три дни. Казва, че не знае къде се намира баща му, а новината за бягството научил от полицията. Полицията го открива в дома му в Ботевград.
"Казаха, че баща ми е избягал от затвора. Аз не знаех как да реагирам, не очаквах", разказва синът на затворника, който също се казва Владимир. Минути по-късно той е откаран в полицията, където за разговор го очаквал началникът на районното управление в Ботевград. "Аз го попитах дали съм задържан, той отговори, че не съм. Исках да изляза от стаята, той запречи вратата с тяло и не ме пусна. Проведе разговор по телефона – излъга, че съм се държал агресивно и съм го блъснал", разказва момчето.
"Каза, че ме задържа за влизане с взлом в гараж с цел кражба", допълва още той. По-късно Владимир бил разпитван и за бягството на баща си, но отказал да говори без адвокат, защото "видях как могат да извъртят нещата".
Новини от днес [26] Новини от вчера [32]